Tuulikaappi

Tuulikaappi eli välieteinen on kahden peräkkäisen ulko-oven väliin jäävä tila. Tilan tarkoitus on vähentää ilman liikettä ja lämmön siirtymistä.

Tuulikaappi estää vedon tunnetta oleskeluvyöhykkeellä asunnossa ulko-ovea avattaessa. Se parantaa myös lämpötaloutta; lämmintä sisäilmaa virtaa ulos vähemmän ulko-ovea aukaistaessa.

Tuulikaappi on muuntunut ajan myötä kuistista ja porstuasta, sisäänkäynnin edessä olevasta lämmittämättömästä etutilasta. Kuisteja alettiin Suomessa rakentaa Ruotsista tulleiden vaikutteiden pohjalta ensin länsisuomalaisiin taloihin: varhaisin maininta kuistista on Kokemäen kartanosta vuodelta 1641.. Nykyrakentamisessa tuulikaapista usein luovutaan; ulko-ovien parantuneen lämmöneristyskyvyn myötä ne ovat jääneet pitkälti tarpeettomiksi. Niitä kaivataan oikeastaan vain säilytystilana. 

Julkisissa ja liikerakennuksissa tuulikaappi korvataan usein pyöröovella tai puhaltamalla oviaukon eteen lämmin ilmaverho. Tämä on lämmitetty ilmavirta, joka estää kylmää ilmaa virtaamasta tilan sisäpuolelle. Sellaista käytetään mm. teollisuusrakennuksissa ja tavarataloissa.Facta 2001 s.445

Katso myös
Eteinen

Lähteet

Luokka:Asuinhuoneiston tilat